[Използване на mod\_brotli](/bg/kb/view/1895_izpolzvane_na_mod_brotli "Използване на mod_brotli")

 Mod\_brotli е модул на уеб сървъра Apache. Използва се за компресиране на трансферираното съдържание от сървъра към браузъра на потребителя с цел намаляване на генерирания от сайта трафик. Компресията се извършва автоматично без да е нужна интеракция от страна на потребителя - единственото условие е браузърът му да поддържа brotli компресия. Повечето съвременни браузъри като Internet Explorer, Mozilla Firefox, Chrome, Safari и др. имат такава вградена поддръжка и не е нужна инсталация на допълнителен софтуер. 

Как протича компресията? 

Браузърът на клиента изпраща автоматично информация дали поддържа brotli компресия, когато направи запитване към сървъра за определен файл - например http://www.example\_domain.com/index.html. Ако сте конфигурирали Apache да използва mod\_brotli, то съдържанието на index.html ще бъде компресирано и изпратено на браузъра. Той от своя страна ще разкомпресира файла и ще го покаже в прозореца на потребителя като обикновен html файл без потребителят да е разбрал за тези операции. 

Как да използвам mod\_brotli? 

За да използвате mod\_brotli е нужно да създадете файл с име .htaccess (обърнете внимание на точката пред името на файла) със следното съдържание: &lt;IfModule brotli\_module&gt;AddOutputFilterByType BROTLI\_COMPRESS text/css text/csv text/html text/plain text/richtext text/sgml text/tab-separated-values application/javascript application/x-javascript httpd/unix-directory&lt;/IfModule&gt;Съхранете този файл в директорията, в която искате да използвате brotli компресия. Имайте предвид, че .htaccess файловете имат рекурсивно действие - това означава, че настройките са активни не само за директорията, където се намира .htaccess файла, но и за нейните поддиректории. 
Чрез горния .htaccess код, mod\_brotli компресията ще бъде активна за всички HTML, SSI, PHP, Perl, Ruby, Python, CGI, Cascading Style Sheets, JavaScript и текстови файлове.
 